**Ministru kabineta rīkojuma projekta „****Grozījumi Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012.gada 3.aprīļa sēdes protokollēmuma (prot. Nr.18 20.§) „Informatīvais ziņojums „Par nepieciešamajām telpām Latvijas Valsts prezidenta kancelejas un Veselības ministrijas vajadzībām”” (turpmāk – MK protokollēmums Nr.18) 4.2.apakšpunktā dotais uzdevums. |
| 2. | Pašreizējā situācija un problēmas | Pamatojoties uz Ministru kabineta 2010.gada 6.decembra rīkojuma Nr.702 „Par finansējuma piešķiršanu Rīgas pils Priekšpils projekta izdevumu segšanai” (turpmāk – MK rīkojums Nr.702):   * 1.punktu, likuma „Par valsts budžetu 2011.gadam” pielikumā paredzētas ilgtermiņa saistības:   + Valsts prezidenta kancelejai (turpmāk – Kanceleja) Rīgas pils Priekšpils Pils laukumā 3, Rīgā (nekustamā īpašuma kadastra Nr.0100 008 0006) (turpmāk – Rīgas pils Priekšpils) nomas maksas izdevumu segšanai valsts akciju sabiedrībai „Valsts nekustamie īpašumi” (turpmāk – Sabiedrība) sākot ar 2013.gadu (MK rīkojuma Nr.702 1.1.apakšpunkts) un   + Finanšu ministrijai izdevumu segšanai, kas saistīti ar kapitālieguldījumiem Rīgas pils Priekšpils būvniecībā, un pārcelšanās izdevumu segšanai Sabiedrībai, sākot ar 2014.gadu (MK rīkojuma Nr.702 1.2.apakšpunkts); * 2.punktu, Finanšu ministrijai (Sabiedrībai) dots uzdevums nodrošināt Rīgas pils Priekšpils restaurācijas un rekonstrukcijas darbu pabeigšanu līdz 2013.gada 30.jūnijam, nosakot, ka plānotais nomas līguma sākuma termiņš ir 2013.gada 1.jūlijs; * 3.punktu, lai uzsāktu MK rīkojuma Nr.702 2.punkta izpildi, dots uzdevums Rīgas pils Priekšpils restaurācijas un rekonstrukcijas darbu laikā Kanceleju izvietot pagaidu telpās. Finanšu ministrijai (Sabiedrībai) un Kancelejai noslēgt attiecīgu vienošanos.   Ņemot vērā minēto, MK rīkojuma Nr.702 2.punktā dotā uzdevuma izpilde ir savstarpēji saistīta ar MK rīkojuma Nr.702 3.punktā dotā uzdevuma nosacījumu, tas ir, Rīgas pils Priekšpils restaurācijas un rekonstrukcijas darbu uzsākšanas un ekspluatācijā nodošanas termiņa, 2013.gada 30.jūnijs, ievērošanas būtiskais priekšnosacījums ir Rīgas pils Priekšpils telpu atbrīvošana, kuras savas darbības nodrošināšanai izmantoja Kanceleja. Saskaņā ar MK rīkojuma Nr.702 sākotnējās ietekmes novērtējuma ziņojumu (anotāciju) Kancelejas pārcelšanās tika plānota uz pagaidu telpām Raiņa bulvārī 7, Rīgā, veicot šo telpu pielāgošanu (kosmētiskais remonts un datu/sakaru tīklu izbūve) Kancelejas vajadzībām.  Ar pārcelšanos uz pagaidu telpām saistītie un telpu pielāgošanas izdevumi tika noteikti provizoriski, jo līdz 2011.gada 31.augustam nekustamais īpašums Raiņa bulvārī 7, Rīgā, tika iznomāts Amerikas Savienoto Valstu vēstniecībai Latvijā un telpas nebija pieejamas apskatei un to tehniskā stāvokļa izvērtēšanai.  Ņemot vērā, ka:   * Kanceleja pēc nekustamā īpašuma Raiņa bulvārī 7, Rīgā, atkārtotas apskates ar 2011.gada 30.decembra atbildes vēstuli Nr.3366 informēja Sabiedrību, ka neatbalsta tās pārcelšanos uz pagaidu telpām Raiņa bulvārī 7, Rīgā, jo papildus iepriekš tikšanās reizēs secinātajam un Rīgas pils atjaunošanas padomes sēdes protokolā fiksētajam, ēkas pielāgošanai Kancelejas darbības specifikai nepieciešami ievērojami kapitālieguldījumi, laiks darbu veikšanai un reprezentāciju vajadzībām papildus būtu jānomā telpas no citām personām; * Sabiedrības būvniecības speciālisti, izvērtējot ēkas Raiņa bulvārī 7, Rīgā, tehnisko stāvokli, secināja, ka nepieciešamais laiks tās pielāgošanai Kancelejas darbības specifikai būtu aptuveni 24 mēneši, bet pēdējais plānotais Rīgas pils Priekšpils restaurācijas un rekonstrukcijas darbu uzsākšanas termiņš ir 2012.gada septembris un līdz šim termiņam nav iespējams nodrošināt ēkas Raiņa bulvārī 7, Rīgā pielāgošanu (remontu) un Kancelejas pārcelšanos, lai varētu uzsākt Rīgas pils Priekšpils restaurācijas un rekonstrukcijas darbus,   tika izvērtēti citi iespējamie risinājuma varianti, kas saistīti ar Kancelejas pārcelšanu uz darbam piemērotām telpām.  Kā viens no risinājuma variantiem bija Kancelejai nomāt telpas Melngalvju nama ēku kompleksā, Rātslaukumā 5, Rātslaukumā 6 un Rātslaukumā 7, Rīgā (turpmāk – Melngalvju nama ēku kompleksā).  Finanšu ministrija (Sabiedrība) sagatavoja priekšlikumus Ministru kabinetam par Kancelejas pārcelšanu uz darbam piemērotām telpām, kompleksi risinot arī Veselības ministrijas vajadzībām nepieciešamo telpu jautājumu. Ministru kabinets 2012.gada 3.aprīļa sēdē pieņēma zināšanai iesniegto Informatīvo ziņojumu „Par nepieciešamajām telpām Latvijas Valsts prezidenta kancelejas un Veselības ministrijas vajadzībām” un atbalstīja priekšlikumu Kancelejai nomāt telpas Melngalvju nama ēku kompleksā (MK protokollēmuma Nr.18 1.punkts). Papildus MK protokollēmuma Nr.18 4.2.apakšpunktā tika dots uzdevums Finanšu ministrijai (Sabiedrībai) pēc līguma noslēgšanas (t.i., starp Kanceleju un sabiedrības ar ierobežotu atbildību „Rīgas nami”) par Kancelejas pārcelšanos uz pagaidu telpām Melngalvju nama ēku kompleksā iesniegt noteiktā kārtībā Ministru kabinetā tiesību akta projektu par Rīgas pils Priekšpils restaurācijas un rekonstrukcijas darbu būvniecības termiņa aktualizēšanu.  2012.gada 27.jūnijā tika noslēgts Kancelejas un sabiedrības ar ierobežotu atbildību „Rīgas nami” nomas līgums par telpu un inventāra nomu Melngalvju nama ēku kompleksā sākot no 2012.gada 1.septembra.  Ņemot vērā MK protokollēmumā Nr.18 atbalstīto risinājuma variantu un to, ka būvniecības projekta Rīgas pils Priekšpils restaurācijas un rekonstrukcijas tehniskais projekts 2010.gada 3.decembrī noteiktā kārtībā tika saskaņots Rīgas domes Pilsētas attīstības departamenta Rīgas pilsētas Būvvaldē, Sabiedrība 2012.gada 22.jūnijā izsludināja iepirkuma procedūru Rīgas pils Priekšpils restaurācijas un rekonstrukcijas darbiem, kura ir noslēgusies.  Ņemot vērā minēto, izpildot MK protokollēmuma Nr.18 4.2.apakšpunktā doto uzdevumu, Finanšu ministrija (Sabiedrība) ir sagatavojusi Ministru kabineta rīkojuma projektu „Grozījumi Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai”” (turpmāk – Ministru kabineta rīkojuma projekts), aktualizējot Rīgas pils Priekšpils restaurācijas un rekonstrukcijas darbu pabeigšanas un plānotos nomas līguma sākuma termiņus, un, pamatojoties uz aktualizētajiem būvniecības darbu pabeigšanas termiņiem, precizējot arī Kancelejas budžetā Rīgas pils Priekšpils nomas maksas izdevumu segšanai Sabiedrībai. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir Ministru kabineta rīkojumā Nr.702 1.1.apakšpunktā minētā finansējuma apmēra precizēšana Kancelejai Rīgas pils Priekšpils nomas maksas izdevumu segšanai Sabiedrībai un 2.punktā minēto Rīgas pils Priekšpils restaurācijas un rekonstrukcijas darbu pabeigšanas un plānoto nomas līguma sākuma termiņu precizēšana (aktualizēšana).  Tā ietvaros:   * 1.punktā precizēta rīkojuma 1.punkta redakcija, tajā paredzot tikai Finanšu ministrijas budžeta ilgtermiņa saistībās paredzētā finansējuma restaurācijas un rekonstrukcijas darbu apmēru; * 2.punktā precizēts Kancelejas budžetā paredzamā finansējuma apmērs Rīgas pils Priekšpils nomas maksas izdevumu segšanai Sabiedrībai pēc restaurācijas un rekonstrukcijas darbu pabeigšanas, turklāt neparedzot tos kā ilgtermiņa saistības; * 3.punktā precizēts Finanšu ministrijai (Sabiedrībai) noteiktais Rīgas pils Priekšpils restaurācijas un rekonstrukcijas darbu pabeigšanas termiņš – 2015.gada 31.maijs, un objekta plānotais nomas līguma sākuma termiņš - 2015.gada 1.jūnijs.   Ministru kabineta rīkojuma projekts pilnībā atrisina 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija (Sabiedrība). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekta izstrādē sabiedrības līdzdalība nebija nepieciešama, jo Ministru kabineta rīkojuma projektā ietvertie jautājumi tieši neietekmē sabiedrību. |
| 7. | Cita informācija | Ministru kabineta rīkojuma projekta īstenošana neradīs ietekmi uz valsts budžetu, jo tiek precizēts Kancelejas budžetā Rīgas pils Priekšpils nomas maksas izdevumu segšanai paredzamais finansējuma sadalījums pa gadiem, 2013.gadu aizstājot ar 2015.gadu. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | 2012.gads | | Turpmākie trīs gadi (tūkst. latu) | | |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministru kabineta rīkojuma projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektā „Par valsts budžetu 2013.gadam”, kā arī likumprojektā „Par vidēja termiņa budžeta ietvaru 2013. - 2015.gadam”, kas š.g. 28.septembrī iesniegti Saeimā, Kancelejas budžetā Rīgas pils Priekšpils nomas maksas izdevumu segšanai paredzēts finansējums 2013.gadam 129 345 latu apmērā (2013.gada 2.pusei), 2014. un 2015.gadam – 258 689 latu ik gadu.  Ministru kabineta rīkojuma projekts paredz precizēt Kancelejas budžetā Rīgas pils Priekšpils nomas maksas izdevumiem paredzamo finansējumu 2013.gadu aizstājot ar 2015.gadu, kā arī neparedzot to ilgtermiņa saistībās.  Ņemot vērā minēto, Kancelejas budžetā paredzētais finansējums Rīgas pils Priekšpils nomas maksas izdevumu segšanai likumprojektā „Par valsts budžetu 2013.gadam” ir jāsamazina 129 345 latu apmērā, kā arī attiecīgi Vidēja termiņa budžeta ietvara likumprojekta sagatavošanas procesā jāsamazina finansējums 2014.gadam 258 689 latu apmērā un 2015.gadam 107 787 latu apmērā.  Detalizēta informācija par precizēto būvniecības aktivitāšu laika grafiku un precizēto Rīgas pils Priekšpils projekta naudas plūsmu sadalījumā pa gadiem un to ietekme uz valsts budžetu atspoguļoti anotācijas pielikumā. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (Sabiedrība). |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ministru kabineta rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ministru kabineta rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Ministru kabineta rīkojuma projekts šo jomu neskar. |
| 6. | Cita informācija | Nav. |

Anotācijas II, IV, V un VI sadaļa – Ministru kabineta rīkojuma projekts šīs jomas neskar.

Finanšu ministrs A. Vilks

17.09.2012 10:52

A.Gulbe

67024698, [Aiga.Gulbe@vni.lv](mailto:Aiga.Gulbe@vni.lv)